title: Neuvoston päätös (EU) 2016/946, annettu 9 päivänä kesäkuuta 2016, Ruotsin hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annetun päätöksen (EU) 2015/1523 9 artiklan ja päätöksen (EU) 2015/1601 9 artiklan mukaisesti

text:
               15.6.2016

               FI

               Euroopan unionin virallinen lehti

               L 157/23

         NEUVOSTON PÄÄTÖS (EU) 2016/946,
   annettu 9 päivänä kesäkuuta 2016,
   Ruotsin hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annetun päätöksen (EU) 2015/1523 9 artiklan ja päätöksen (EU) 2015/1601 9 artiklan mukaisesti
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 3 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Euroopan unionin toiminnasta tehdyn sopimuksen 78 artiklan 3 kohdassa todetaan, että jos kolmansien maiden kansalaisten äkillinen joukoittainen maahantulo aiheuttaa yhdessä tai useammassa jäsenvaltiossa hätätilanteen, neuvosto voi komission ehdotuksesta ja Euroopan parlamenttia kuultuaan hyväksyä väliaikaisia toimenpiteitä kyseisen yhden tai useamman jäsenvaltion hyväksi.

               (2)

               Euroopan unionin toiminnasta tehdyn sopimuksen 80 artiklan mukaan unionin rajavalvonta-, turvapaikka- ja maahanmuuttopolitiikassa ja sen toteuttamisessa noudatetaan jäsenvaltioiden yhteisvastuun ja oikeudenmukaisen vastuunjaon periaatteita ja unionin tällä alalla antamiin säädöksiin sisällytetään asianmukaisia toimenpiteitä tämän periaatteen soveltamiseksi.

               (3)

               Neuvosto on hyväksynyt Euroopan unionin toiminnasta tehdyn sopimuksen 78 artiklan 3 kohdan perusteella kaksi päätöstä Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta. Neuvoston päätöksen (EU) 2015/1523 (2) mukaisesti Italiasta ja Kreikasta siirretään muihin jäsenvaltioihin 40 000 kansainvälistä suojelua hakevaa henkilöä. Neuvoston päätöksen (EU) 2015/1601 (3) mukaisesti Italiasta ja Kreikasta siirretään muihin jäsenvaltioihin 120 000 kansainvälistä suojelua hakevaa henkilöä.

               (4)

               Päätöksen (EU) 2015/1523 9 artiklassa ja päätöksen (EU) 2015/1601 9 artiklassa säädetään, että jos jäsenvaltio joutuu hätätilaan, jonka aiheuttaa kolmansien maiden kansalaisten äkillinen joukoittainen maahantulo, neuvosto voi komission ehdotuksen perusteella ja Euroopan parlamenttia kuultuaan hyväksyä Euroopan unionin toiminnasta tehdyn sopimuksen 78 artiklan 3 kohdan nojalla väliaikaisia toimenpiteitä kyseisen jäsenvaltion hyväksi. Tällaisiin toimenpiteisiin voi tarvittaessa kuulua kyseisen jäsenvaltion näissä päätöksissä säädettyihin siirtoihin osallistumisen keskeyttäminen ja mahdollisia korvaavia toimenpiteitä Italialle ja Kreikalle.

               (5)

               Ruotsissa on hätätilanne, jonka on aiheuttanut kolmansien maiden kansalaisten äkillinen joukoittainen maahantulo sen alueelle muuttovirtojen voimakkaan muutoksen seurauksena. Ruotsi pyysi 8 päivänä joulukuuta 2015 muodollisesti, että sen päätöksiin (EU) 2015/1523 ja (EU) 2015/1601 perustuvat velvoitteet keskeytetään.

               (6)

               Unioniin suuntautuvien laittomien rajanylitysten ja unionissa edelleen liikkumisen tuntuva lisääntyminen on johtanut Ruotsissa siihen, että kansainvälistä suojelua koskevien hakemusten määrä on kasvanut voimakkaasti; valtaosa näistä hakemuksista on henkilöiltä, jotka ovat tulleet unioniin Italian tai Kreikan kautta.

               (7)

               Eurostatin luvut vahvistavat sen, että kansainvälistä suojelua hakevien määrä Ruotsissa on kasvanut voimakkaasti. Kansainvälistä suojelua hakevien määrä on kasvanut yli 60 prosenttia: 1 päivän tammikuuta ja 31 päivän lokakuuta 2014 välisenä aikana hakijoita oli 68 245, kun taas 1 päivän tammikuuta ja 31 päivän lokakuuta 2015 välisenä aikana heitä oli 112 040.

               (8)

               Kansainvälistä suojelua hakevien kuukausittainen määrä nousi äskettäin vielä enemmän: se kaksinkertaistui elokuusta (11 735) syyskuuhun (24 261) ja nousi lokakuussa 2015 39 055:een (lisäystä syyskuusta 61 prosenttia).

               (9)

               Vuonna 2015 Ruotsissa oli asukaslukuun suhteutettuna ylivoimaisesti suurin määrä kansainvälistä suojelua hakevia henkilöitä unionissa, eli 11 503 hakijaa miljoonaa asukasta kohti.

               (10)

               Ruotsissa on vaikea tilanne myös siksi, että ilman huoltajaa tulleiden alaikäisten määrä on noussut viime aikoina huomattavasti; joka neljäs hakija väittää olevansa ilman huoltajaa oleva alaikäinen.

               (11)

               Nykyinen tilanne on rasittanut pahoin Ruotsin turvapaikka- ja maahanmuuttojärjestelmää, ja siitä on aiheutunut vakavia käytännön seurauksia siltä osin kuin kyse on vastaanotto-olosuhteista sekä turvapaikka- ja maahanmuuttojärjestelmän kyvystä käsitellä hakemuksia. Ruotsiin kohdistuvan huomattavan paineen lieventämiseksi olisi keskeytettävä yhdeksi vuodeksi velvoitteet, joita Ruotsilla on siirron kohteena olevana jäsenvaltiona päätösten (EU) 2015/1523 ja (EU) 2015/1601 nojalla.

               (12)

               Ruotsia koskevien velvoitteiden keskeytystä olisi tilanteen mukaan täydennettävä Euroopan turvapaikka-asioiden tukiviraston (EASO) ja tarvittaessa muiden virastojen koordinoimilla operatiivisilla tukitoimenpiteillä.

               (13)

               Ruotsin olisi esitettävä neuvostolle ja komissiolle etenemissuunnitelma, jossa esitetään toimenpiteet, jotka se aikoo toteuttaa varmistaakseen turvapaikka- ja maahanmuuttojärjestelmänsä tehokkuuden ja jatkaakseen päätösten (EU) 2015/1523 ja (EU) 2015/1601 mukaisten velvoitteidensa hoitamista sitten kun sen velvoitteiden keskeytys lakkaa olemasta voimassa.

               (14)

               Jäsenvaltiot eivät voi riittävällä tavalla saavuttaa tämän päätöksen tavoitteita, vaan ne voidaan toiminnan laajuuden ja vaikutusten vuoksi saavuttaa paremmin unionin tasolla. Sen vuoksi unioni voi toteuttaa toimenpiteitä Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on tarpeen näiden tavoitteiden saavuttamiseksi.

               (15)

               Tässä päätöksessä kunnioitetaan perusoikeuksia ja noudatetaan Euroopan unionin perusoikeuskirjassa tunnustettuja periaatteita.

               (16)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (17)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (18)

               Tilanteen kiireellisyys huomioon ottaen tämän päätöksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Tällä päätöksellä otetaan käyttöön Ruotsin hyväksi toteutettavia kansainvälistä suojelua koskevia väliaikaisia toimenpiteitä sen tukemiseksi siinä, että se selviytyy paremmin kolmansien maiden kansalaisten äkillisen joukoittaisen maahantulon aiheuttamasta hätätilanteesta.
   2 artikla
   Päätöksiin (EU) 2015/1523 ja (EU) 2015/1601 perustuvien velvoitteiden keskeyttäminen
   Ruotsille siirron kohteena olevana jäsenvaltiona päätöksen (EU) 2015/1523 ja päätöksen (EU) 2015/1601 nojalla kuuluvat velvoitteet keskeytetään 16 päivään kesäkuuta 2017 saakka.
   3 artikla
   Operatiivinen tuki Ruotsille
   Ruotsille annetaan tarvittaessa operatiivista tukea EASOn ja muiden virastojen koordinoimien toimintojen välityksellä, jotta Ruotsi selviäisi paremmin sen turvapaikka- ja maahanmuuttojärjestelmään kohdistuvasta poikkeuksellisesta paineesta.
   4 artikla
   Täydentävät toimenpiteet, jotka Ruotsin on toteutettava
   Ruotsin on esitettävä viimeistään 16 päivänä heinäkuuta 2016 neuvostolle ja komissiolle etenemissuunnitelma, jossa esitetään toimenpiteet, jotka se aikoo toteuttaa varmistaakseen turvapaikka- ja maahanmuuttojärjestelmänsä tehokkuuden ja jatkaakseen päätösten (EU) 2015/1523 ja (EU) 2015/1601 mukaisten velvoitteidensa hoitamista sitten kun 2 artiklassa tarkoitettu keskeytys lakkaa olemasta voimassa.
   5 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 9 päivänä kesäkuuta 2016.

            Neuvoston puolesta

            Puheenjohtaja

         G. A. VAN DER STEUR

      (1)  Lausunto annettu 26. toukokuuta 2016 (ei vielä julkaistu virallisessa lehdessä).

      (2)  Neuvoston päätös (EU) 2015/1523, annettu 14 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 239, 15.9.2015, s. 146).

      (3)  Neuvoston päätös (EU) 2015/1601, annettu 22 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 248, 24.9.2015, s. 80).


title: 2014/494/EU: Neuvoston päätös, annettu 16 päivänä kesäkuuta 2014 , Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta

text:
               30.8.2014

               FI

               Euroopan unionin virallinen lehti

               L 261/1

         NEUVOSTON PÄÄTÖS,
   annettu 16 päivänä kesäkuuta 2014,
   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta
   (2014/494/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan ja 31 artiklan 1 kohdan yhdessä Euroopan unionin toiminnasta tehdyn sopimuksen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 218 artiklan 8 kohdan toisen alakohdan kanssa, sekä 218 artiklan 7 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 10 päivänä toukokuuta 2010 komission aloittamaan Georgian kanssa neuvottelut kumppanuus- ja yhteistyösopimuksen (1) korvaavan unionin ja Georgian välisen uuden sopimuksen tekemisestä.

               (2)

               Ottaen huomioon osapuolten läheiset historialliset siteet ja vähitellen tiivistyvät yhteydet sekä niiden halun lujittaa ja laajentaa suhteitaan kunnianhimoisesti ja innovatiivisesti, Euroopan unionin ja Euroopan atomienergiayhteisön ja niiden jäsenvaltioiden sekä Georgian välistä assosiaatiosopimusta, jäljempänä ’sopimus’, koskevat neuvottelut saatettiin menestyksekkäästi päätökseen parafoimalla sopimus 29 päivänä marraskuuta 2013.

               (3)

               Sopimus olisi allekirjoitettava unionin puolesta ja sopimuksen osia olisi sovellettava ennen sen voimaan tuloa väliaikaisesti sen 431 artiklan mukaisesti, kunnes sopimuksen tekemistä varten tarvittavat menettelyt on saatettu päätökseen.

               (4)

               Sopimuksen osien väliaikainen soveltaminen ei vaikuta perussopimusten mukaiseen unionin ja sen jäsenvaltioiden väliseen toimivallan jakoon.

               (5)

               Neuvosto voi Euroopan unionin toiminnasta tehdyn sopimuksen 218 artiklan 7 kohdan nojalla antaa komissiolle valtuudet hyväksyä sopimukseen tehtäviä muutoksia, jotka assosiaatiokomitea hyväksyy sopimuksen 408 artiklan 4 kohdassa tarkoitetussa kauppaan liittyviä kysymyksiä käsittelevässä erityiskokoonpanossaan maantieteellisten merkintöjen alakomitean sopimuksen 179 artiklan nojalla tekemän ehdotuksen johdosta.

               (6)

               On aiheellista vahvistaa asiaankuuluvat menettelyt, joilla suojataan tämän sopimuksen mukaisesti suojattavia maantieteellisiä merkintöjä.

               (7)

               Sopimusta ei saisi tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa,

         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan lupa allekirjoittaa unionin puolesta Euroopan unionin ja Euroopan atomienergiayhteisön ja niiden jäsenvaltioiden sekä Georgian välinen assosiaatiosopimus sillä varauksella, että mainitun sopimuksen tekeminen saatetaan päätökseen.
   2.   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   1.   Ennen sopimuksen voimaantuloa unionin ja Georgian välillä sovelletaan väliaikaisesti sopimuksen seuraavia osia sen 431 artiklan mukaisesti ja edellyttäen, että siinä tarkoitetut ilmoitukset on annettu, mutta vain siltä osin kuin ne kattavat unionin toimivaltaan kuuluvia kysymyksiä, mukaan lukien ne, jotka kuuluvat unionin toimivaltaan määritellä ja toteuttaa yhteistä ulko- ja turvallisuuspolitiikkaa:

               a)

               I osasto;

               b)

               II osasto: 3 ja 4 artikla sekä 7–9 artikla;

               c)

               III osasto: 13 ja 16 artikla;

               d)

               IV osasto (lukuun ottamatta 151 artiklaa siltä osin kuin se koskee teollis- ja tekijänoikeuksien rikosoikeudellista täytäntöönpanoa ja lukuun ottamatta 223 ja 224 artiklaa siltä osin kuin niitä sovelletaan hallinnollisiin menettelyihin sekä uudelleentarkasteluun ja muutoksenhakuun jäsenvaltion tasolla);

               e)

               V osasto: 285 ja 291 artikla;

               f)

               VI osasto: 1 luku (lukuun ottamatta 293 artiklan a alakohtaa, 293 artiklan e alakohtaa, 294 artiklan 2 kohdan a ja b alakohtaa), 2 luku (lukuun ottamatta 298 artiklan k alakohtaa), 3 luku (lukuun ottamatta 302 artiklan 1 kohtaa), 7 ja 10 luku (lukuun ottamatta 333 artiklan i alakohtaa), 11 luku (lukuun ottamatta 338 artiklan b alakohtaa ja 339 artiklaa), 13, 20 ja 23 luku sekä 312, 319, 327, 354 ja 357 artikla;

               g)

               VII osasto;

               h)

               VIII osasto: lukuun ottamatta 423 artiklan 1 kohtaa, siltä osin kuin kyseisen osaston määräykset rajoittuvat siihen mikä on tarpeen tämän sopimuksen väliaikaisen soveltamisen varmistamiseksi tässä kohdassa määritellyllä tavalla;

               i)

               liitteet II–XXXI ja XXXIV sekä pöytäkirjat I–IV.

         2.   Neuvoston pääsihteeristö julkaisee Euroopan unionin virallisessa lehdessä päivän, josta alkaen sopimusta sovelletaan väliaikaisesti.
   4 artikla
   Sopimuksen 179 artiklan soveltamiseksi komissio hyväksyy unionin puolesta sopimuksen muutokset, jotka johtuvat maantieteellisten merkintöjen alakomitean päätöksistä. Jos asianomaiset osapuolet eivät maantieteellistä merkintää koskevien vastaväitteiden esittämisen jälkeen pääse keskenään sopimukseen, komissio vahvistaa asiaa koskevan kannan Euroopan parlamentin ja neuvoston asetuksen (EU) N:o 1151/2012 (2) 57 artiklan 2 kohdassa säädetyn menettelyn mukaisesti.
   5 artikla
   1.   Sopimuksen IV osaston 9 luvun 3 alajakson ”Maantieteelliset merkinnät” mukaisesti suojattua nimeä saavat käyttää kaikki sitä vastaavan eritelmän mukaisia maataloustuotteita, elintarvikkeita, viinejä, maustettuja viinejä tai väkeviä alkoholijuomia kaupan pitävät toimijat.
   2.   Jäsenvaltiot ja unionin toimielimet toteuttavat sopimuksen 175 artiklan mukaisesti sopimuksen 170–174 artiklassa määrätyn suojan, myös asianomaisen osapuolen pyynnöstä.
   6 artikla
   Sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin ja jäsenvaltioiden tuomioistuimissa.
   7 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Luxemburgissa 16 päivänä kesäkuuta 2014.

            Neuvoston puolesta

            Puheenjohtaja

         G. KARASMANIS

      (1)  Euroopan yhteisöjen ja niiden jäsenvaltioiden sekä Georgian välinen kumppanuus- ja yhteistyösopimus (EYVL L 205, 4.8.1999, s. 1).

      (2)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).


title: Komission päätös, annettu 17 päivänä joulukuuta 2009 , Bulgarian esittämän, Bourgasin sataman kautta unionista kuljetettavien elävien nautaeläinten kuljetusolosuhteita koskevan kansallisen tarkastus- ja seurantaohjelman hyväksymisestä ja unionin rahoitusosuudesta vuodeksi 2010 (tiedoksiannettu numerolla K(2009) 10004)

text:
               18.12.2009

               FI

               Euroopan unionin virallinen lehti

               L 336/52

      KOMISSION PÄÄTÖS,
   annettu 17 päivänä joulukuuta 2009,
   Bulgarian esittämän, Bourgasin sataman kautta unionista kuljetettavien elävien nautaeläinten kuljetusolosuhteita koskevan kansallisen tarkastus- ja seurantaohjelman hyväksymisestä ja unionin rahoitusosuudesta vuodeksi 2010
   (tiedoksiannettu numerolla K(2009) 10004)
   (Ainoastaan bulgariankielinen teksti on todistusvoimainen)
   (2009/979/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 37 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2), jäljempänä ’varainhoitoasetus’, ja erityisesti sen 75 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (3), jäljempänä ’soveltamissäännöt’, ja erityisesti sen 90 artiklan,
   sekä katsoo seuraavaa:

               (1)

               Päätöksessä 2009/470/EY säädetään menettelyistä, jotka koskevat yhteisön osallistumista eläinlääkintäalan kustannusten rahoitukseen.

               (2)

               Päätöksen 2009/470/EY 37 artiklan 1 kohdassa säädetään erityisesti, että jos jäsenvaltiossa on rakenteellisista tai maantieteellisistä syistä elävien eläinten sisämarkkinoiden toiminnasta aiheutuvia henkilöstöä tai perusrakenteita koskevia vaikeuksia tarkastuksia koskevan strategian täytäntöönpanossa, se voi väliaikaisesti saada yhteisön tukea. Lisäksi päätöksen 2009/470/EY 37 artiklan 2 kohdassa säädetään, että kyseisen jäsenvaltion on esitettävä komissiolle kansallisen tarkastusjärjestelmänsä parantamiseksi tarkoitettu kansallinen ohjelma, johon on liitetty kaikki aiheelliset rahoitusta koskevat tiedot.

               (3)

               Sisämarkkinoiden toiminta edellyttää yhtenäistettyä elävien eläinten tarkastusjärjestelmää, joka koskee myös kolmansiin maihin vietäviä eläimiä. On aiheellista helpottaa tämän strategian täytäntöönpanoa säätämällä unionin rahoituksesta tämän strategian täytäntöönpanoon.

               (4)

               Yksityiskohtaisten sääntöjen säätämisestä neuvoston asetuksen (EY) N:o 1254/1999 nojalla elävien nautaeläinten hyvinvointia kuljetuksen aikana koskevien, vientitukia myönnettäessä noudatettavien vaatimusten osalta 9 päivänä huhtikuuta 2003 annetussa komission asetuksessa (EY) N:o 639/2003 (4) säädetään, että eläimet voidaan viedä unionin tullialueelta ainoastaan sellaisten poistumispaikkojen kautta, joissa virkaeläinlääkärin on todennettava niiden eläinten osalta, joita koskeva vienti-ilmoitus on hyväksytty, että eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta 22 päivänä joulukuuta 2004 annetussa neuvoston asetuksessa (EY) N:o 1/2005 (5) säädettyjä vaatimuksia on noudatettu lähtöpaikasta poistumispaikkaan asti ja että loppumatkan kuljetusolosuhteet vastaavat asetuksen (EY) N:o 1/2005 säännöksiä.

               (5)

               Asetuksessa (EY) N:o 1/2005 säädetään, että kun eläimet saapuvat poistumispaikkaan, jäsenvaltioiden virkaeläinlääkärien on tarkastettava, että eläimiä kuljetetaan asetuksen säännösten mukaisesti. Jos toimivaltainen viranomainen katsoo, etteivät eläimet ole kuljetuskuntoisia matkan loppuun saattamista varten, ne on purettava kuormasta ja niiden on saatava vettä, ravintoa ja lepoa tarkastusasemalla.

               (6)

               Tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta 25 päivänä kesäkuuta 1997 annetussa neuvoston asetuksessa (EY) N:o 1255/97 (6) vahvistetaan tarkastusasemiin koko yhteisössä sovellettavat vaatimukset, jotta varmistetaan niiden kautta kuljetettavien eläinten hyvinvoinnin kannalta parhaat mahdolliset olosuhteet ja jotta voidaan ottaa huomioon tietyt eläinten terveyteen liittyvät muut ongelmat.

               (7)

               Bulgarialla on ollut henkilöstöä ja perusrakenteita koskevia ongelmia panna täytäntöön yhteisössä vaadittavat asetuksen (EY) N:o 1/2005 21 artiklan ja asetuksen (EY) N:o 639/2003 2 artiklan mukaiset eläinlääkärintarkastukset Bourgasin satamassa olevan poistumispaikan kautta vietävien elävien nautaeläinten osalta. Virkaeläinlääkäreillä ei ole tiloja, joissa elävät nautaeläimet voidaan tarkastaa, eikä sataman välittömässä läheisyydessä ole asetuksen (EY) N:o 1255/97 mukaista hyväksyttyä tarkastusasemaa, jossa eläimet voidaan purkaa lastista, juottaa ja ruokkia ja jossa ne voivat levätä, jos niiden kunto ei salli matkan jatkamista tai jos niitä ei voida kuljettaa asetuksessa (EY) N:o 1/2005 säädettyjen matka-aikojen kuluessa.

               (8)

               Bulgaria toimitti komissiolle 17 päivänä syyskuuta 2009 tarkastus- ja seurantaohjelman, joka koskee Bourgasin sataman kautta unionista kuljetettavien elävien nautaeläinten kuljetusolosuhteita vuonna 2010 ja jota varten Bulgaria toivoo saavansa unionin rahoitusta.

               (9)

               Komissio on arvioinut Bulgarian vuodeksi 2010 toimittaman ohjelman sekä eläinlääkinnälliseltä että taloudelliselta kannalta. Ohjelman todettiin vastaavan asiaan liittyvää unionin eläinlääkintälainsäädäntöä ja erityisesti asetuksen (EY) N:o 1/2005 21 artiklan 3 kohdassa ja asetuksen (EY) N:o 1255/97 liitteessä vahvistettuja vaatimuksia.

               (10)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Bulgarian 17 päivänä syyskuuta 2009 esittämä Bourgasin sataman kautta unionista kuljetettavien elävien nautaeläinten kuljetusolosuhteita vuonna 2010 koskeva tarkastus- ja seurantaohjelma 1 päivän tammikuuta 2010 ja 31 päivän joulukuuta 2010 väliseksi ajaksi. Tämä päätös on varainhoitoasetuksen 75 artiklassa tarkoitettu rahoituspäätös.
   2 artikla
   Vahvistetaan unionin rahoitusosuudeksi 80 prosenttia kustannuksista, joita Bulgarialle aiheutuu sellaisten tarkastustilojen ja tarkastusaseman suunnittelusta ja rakentamisesta Bourgasin satamaan, joiden kapasiteetti on 120–140 nautaeläintä.
   Unionin rahoitusosuus on enintään 152 000 euroa, joka rahoitetaan seuraavasta Euroopan unionin yleisen talousarvion 2010 budjettikohdasta sillä varauksella, että se hyväksytään:

               —

               Budjettikohta 17 04 02.

         3 artikla
   1.   Kustannukset, jotka Bulgaria esittää unionin rahoitusosuuden myöntämistä varten, on ilmaistava euroina, eikä niihin saa sisältyä arvonlisäveroa eikä muita veroja.
   2.   Jos Bulgarian kustannukset on ilmaistu muussa valuutassa kuin euroina, Bulgarian on muunnettava kustannukset euromääräisiksi käyttämällä viimeisintä vaihtokurssia, jonka Euroopan keskuspankki on vahvistanut ennen sen kuukauden ensimmäistä päivää, jona Bulgaria tekee maksupyynnön.
   4 artikla
   1.   Unionin rahoitusosuus 1 artiklassa tarkoitetulle kansalliselle ohjelmalle myönnetään sillä edellytyksellä, että Bulgaria

               a)

               toteuttaa ohjelman unionin lainsäädännön asiaa koskevien säännösten, myös kilpailusääntöjä ja julkisia hankintoja koskevien sääntöjen mukaisesti;

               b)

               toimittaa 1 artiklassa tarkoitettua ohjelmaa koskevat tekniset ja rahoitusta koskevat välikertomukset komissiolle viimeistään 31 päivänä heinäkuuta 2010 päätöksen 2009/470/EY 27 artiklan 7 kohdan a alakohdan mukaisesti;

               c)

               toimittaa komissiolle viimeistään 30 päivänä huhtikuuta 2011 päätöksen 2009/470/EY 27 artiklan 7 kohdan b alakohdan mukaisesti yksityiskohtaisen teknisen loppukertomuksen, johon sisältyy saavutettujen tulosten arviointi ja yksityiskohtainen selvitys 1 päivän tammikuuta 2010 ja 31 päivän joulukuuta 2010 välisenä aikana aiheutuneista menoista;

               d)

               toimittaa komissiolle viimeistään 30 päivänä huhtikuuta 2011 maksupyynnön 17 päivänä syyskuuta 2009 esitetystä ohjelmasta aiheutuneista menoista päätöksen 2009/470/EY 27 artiklan 8 kohdan mukaisesti;

               e)

               ei pyydä 1 artiklassa tarkoitetun ohjelman osalta muuta unionin rahoitusta kyseisiin toimenpiteisiin eikä ole aiemmin esittänyt tällaisia pyyntöjä.

         2.   Jos maksupyynnöt myöhästyvät, sovelletaan päätöksen 2009/470/EY 27 artiklan 8 kohdassa säädettyjä rahoitusosuuden vähentämistä koskevia säännöksiä.
   5 artikla
   Tätä päätöstä sovelletaan 1 päivästä tammikuuta 2010.
   6 artikla
   Tämä päätös on osoitettu Bulgarian tasavallalle.

      Tehty Brysselissä 17 päivänä joulukuuta 2009.

            Komission puolesta

         Androulla VASSILIOU

            Komission jäsen

      (1)  EUVL L 155, 18.6.2009, s. 30.

      (2)  EYVL L 248, 16.9.2002, s. 1.

      (3)  EYVL L 357, 31.12.2002, s. 1.

      (4)  EUVL L 93, 10.4.2003, s. 10.

      (5)  EUVL L 3, 5.1.2005, s. 1.

      (6)  EYVL L 174, 2.7.1997, s. 1.


title: 2005/534/EY: Euroopan parlamentin päätös, tehty 12 päivänä huhtikuuta 2005, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka V – tilintarkastustuomioistuin

text:
               27.7.2005

               FI

               Euroopan unionin virallinen lehti

               L 196/46

      EUROOPAN PARLAMENTIN PÄÄTÖS,
   tehty 12 päivänä huhtikuuta 2005,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka V – tilintarkastustuomioistuin
   (2005/534/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2003 (1),
   ottaa huomioon varainhoitovuoden 2003 tulostilin ja taseen (C6-0018/2005),
   ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
   ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
   ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
   ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0066/2005),

               1.

               myöntää tilintarkastustuomioistuimelle hyväksyvänä viranomaisena vastuuvapauden talousarvion toteuttamisesta varainhoitovuonna 2003;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja oheisen päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle ja Euroopan oikeusasiamiehelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 54, 28.2.2003, s. 1.

      (2)  EUVL C 293, 30.11.2004, s. 1.

      (3)  EUVL C 294, 30.11.2004, s. 99.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.

         EUROOPAN PARLAMENTIN PÄÄTÖSLAUSELMA,
      joka sisältää huomautukset, jotka ovat osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2003, pääluokka V – tilintarkastustuomioistuin
      EUROOPAN PARLAMENTTI, joka
      ottaa huomioon Euroopan unionin yleisen talousarvion varainhoitovuodeksi 2003 (1),
      ottaa huomioon varainhoitovuoden 2003 tulostilin ja taseen (C6-0018/2005),
      ottaa huomioon tilintarkastustuomioistuimen vuosikertomuksen varainhoitovuodelta 2003 ja toimielinten vastaukset (2),
      ottaa huomioon tarkastuslausuman tilien luotettavuudesta ja tilien perustana olevien toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (3),
      ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,
      ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50 artiklan, 86 artiklan 4 kohdan sekä 145, 146 ja 147 artiklan,
      ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),
      ottaa huomioon työjärjestyksen 71 artiklan ja liitteen V,
      ottaa huomioon talousarvion valvontavaliokunnan mietinnön (A6-0066/2005),
      Euroopan yhteisöjen tilintarkastustuomioistuimen vuosikertomus

                  1.

                  panee merkille, että Euroopan yhteisöjen tilintarkastustuomioistuimen talousarvio oli 77 076 689 euroa, joista oli 31. joulukuuta 2003 mennessä sidottu 96,83 prosenttia (74 634 579,94 euroa) ja käytetty 89,58 prosenttia (69 045 709,53 euroa);

                  2.

                  panee tyytyväisenä merkille, että tilintarkastustuomioistuin arvioi nyt ensimmäisen kerran erikseen kunkin toimielimen sisäistä valvontaympäristöä ja julkaisi huomautuksensa vuosikertomuksen erillisenä lukuna;

                  3.

                  panee merkille, että tilintarkastustuomioistuin on laatinut johtosääntöjä, joissa määritellään yksityiskohtaisesti taloushallinnon toimijoiden tehtävät, oikeudet ja velvollisuudet, ja että joulukuussa 2003 hyväksyttiin valvonnan vähimmäissäännöt;

                  4.

                  panee merkille ulkoisen KPMG Audit -tilintarkastusyrityksen tilintarkastustuomioistuinta koskevat huomiot: ”Käsityksemme mukaan oheisena olevat kirjanpitotiedot ja tilinpäätös antavat varainhoitoasetuksen ja sen säännösten soveltamista koskevien yksityiskohtaisten sääntöjen samoin kuin yleisesti hyväksyttyjen kirjanpidon periaatteiden sekä Euroopan tilintarkastustuomioistuimen sisäisten sääntöjen mukaisesti oikean ja riittävän kuvan Euroopan tilintarkastustuomioistuimen varoista ja taloudellisesta tilanteesta 31 päivänä joulukuuta 2003 sekä tilintarkastustuomioistuimen taloudellisesta tuloksesta ja tuloista ja menoista samana päivänä päättyneeltä varainhoitovuodelta.”;

                  5.

                  kehottaa toimittamaan parlamentille jäljennöksen tilintarkastustuomioistuimen kiinteistöpolitiikkaa koskevasta arviointikertomuksesta sen valmistuttua;

            Vuoden 2002 vastuuvapausmenettelyn seuranta

                  6.

                  muistuttaa, että vuoden 2002 vastuuvapausmietintöön sisältyi huomautuksia tarkastuslausumasta ja tilintarkastusta koskevista menettelyistä; näiden huomautusten seurantaa jatketaan komission vuoden 2003 vastuuvapautta koskevassa mietinnössä;

                  7.

                  tuo esiin, että Euroopan petostentorjuntaviraston (OLAF) Eurostat-tutkintaa ei ole vielä saatettu päätökseen; vaatii, että tilintarkastustuomioistuin suunnittelee nykyisten valvontajärjestelmien kattavan tilintarkastuksen, kunhan OLAF päättää tutkintansa;

                  8.

                  toistaa vuoden 2002 vastuuvapautta koskevan 21. huhtikuuta 2004 antamansa päätöslauselman (6) 21 ja 22 kohdassa antamansa suosituksen siitä, että tilintarkastustuomioistuimen laajentumisen jälkeen kunkin sen 25 jäsenestä pitäisi ottaa erityinen vastuu vähintään yhden komission pääosaston tarkastuksesta, jotta voidaan varhaisessa vaiheessa yksilöidä ja estää epätoivottavat tilanteet kuten Eurostat-tapaus;

                  9.

                  on tyytyväinen siihen, että vuoden 2005 työohjelman mukaan tilintarkastustuomioistuin tarkastaa yhteisön tilinpitoluettelot, BKTL:n ja sen laadun;

                  10.

                  panee tyytyväisenä merkille, että tilintarkastustuomioistuin on tarkastellut Euroopan talous- ja sosiaalikomitean uutta ohjesääntöä; panee merkille, että ohjesäännön määräyksillä ei ole välittömiä rahoitusvaikutuksia; on vakuuttunut siitä, että tilintarkastustuomioistuin ottaa asian esiin vuotta 2004 koskevassa tarkastuksessa;

                  11.

                  panee merkille, että Euroopan talous- ja sosiaalikomitea hyväksyi lokakuussa 2003 luetteloa koskevat yksityiskohdat ja menetelmät; kehottaa tilintarkastustuomioistuinta sen tähden toimittamaan luettelolle tilintarkastuksen valmistellessaan vuosikertomusta 2004;

                  12.

                  panee tyytyväisenä merkille, että tilintarkastustuomioistuin on toimittanut 16. joulukuuta 2004 tekemänsä päätökset yhteistyöjärjestelyistä (jäsenet, henkilöstö ja tarkastustietojen saanti) Euroopan petostentorjuntaviraston kanssa; pitää valitettavana, että nämä päätökset on tehty melko myöhään;

                  13.

                  on tyytyväinen jäsenten virka-autojen käyttöä koskeviin tilintarkastustuomioistuimen toimiin 15. kesäkuuta 2004 tehdyn hallinnollisen päätöksen mukaisesti; panee merkille, että uudet määräykset ovat avoimet ja ovat parantaneet tilannetta; panee merkille, että hallintotaakan vähentämiseksi tilintarkastustuomioistuin maksaa matkamääräyksillä hyväksyttyjen matkojen lisäksi myös kustannukset 15 000 kilometriin saakka ja että auton virkamatkakäyttö kirjataan kuljettajan ajopäiväkirjaan;

                  14.

                  panee merkille, että edellä mainitun päätöksen 5 artiklassa määrätään, että kun jäsen käyttää virka-autoa muihin kuin 4 artiklassa (jossa puhutaan virallisten tehtävien suorittamiseksi toteutetuista matkoista, joista on annettu matkamääräys, tai matkoista, jotka perustuvat vuotuiseen 15 000 kilometrin kiintiöön) tarkoitettuihin matkoihin, hän vastaa kaikista kustannuksista (tiemaksut, polttoaine ja mahdolliset lisäkustannukset, jotka aiheutuvat puitesopimuksessa määrätyn 45 000 kilometrin vuosirajan ylittymisestä); katsoo, että tällainen virka-auton yksityiskäyttö on peitelty luontoisetu, jollaista parlamentti pitää epäasiallisena;

            Tulojen ja menojen hyväksyjän vuotuinen toimintakertomus ja sisäisen tarkastajan vuosikertomus

                  15.

                  toteaa, että tilintarkastustuomioistuin on lähettänyt talousarvion valvontavaliokunnalle yksisivuisen kertomuksen (varainhoitoasetuksen 86 artiklan 4 kohdan mukaisesti); olettaa, että tämä kertomus tarjoaa selkeän kuvan nykyisestä valvontaympäristöstä ja seuraavana vuonna tehtävistä parannuksista;

                  16.

                  kehottaa tulojen ja menojen hyväksyjää sisällyttämään vuosikertomukseensa allekirjoitetun tarkastuslausuman;

                  17.

                  haluaa itselleen jäljennöksen sisäisen tarkastajan vuosikertomuksesta; on tietoinen siitä, että tilintarkastustuomioistuimen mielestä kyseessä on sisäinen asiakirja; korostaa kuitenkin, että sisäisen tarkastajan kertomus tarjoaa normaalisti vastuuvapauden myöntäjälle selvän kuvan valvontaympäristöstä ja seuraavaksi vuodeksi suunnitelluista parannuksista; tähdentää, että useimmat muut toimielimet luottavat talousarvion valvontavaliokunnan kykyyn käsitellä asiakirjaa luottamuksellisena;

                  18.

                  panee merkille, että tilintarkastustuomioistuin on ottanut käyttöön atk-tukiohjelmiston, jolla on tarkoitus parantaa tilintarkastusprosessin suunnittelua ja standardisointia, laadunvalvontaa prosessin kaikissa vaiheissa, dokumentointia, tulosten esittämistä ja kertomusten laatimista, etätyöskentelyä ja tiedonhallintaa;

                  19.

                  panee merkille, että vuonna 2003 virkamies- ja asiantuntijavaihtoon tarkoitetuista määrärahoista käytettiin vain 50 prosenttia, koska sovellettavat varainhoitosäännökset muuttuivat; katsoo, että vuosi 2003 voitaisiin tästä syystä katsoa siirtymävuodeksi;

                  20.

                  katsoo, että olisi ehkä tarvetta analysoida, pitäisikö tilintarkastustuomioistuimen nykyistä, ylempiin ura-alueisiin painottuvaa rakennetta ja toimintaa uudistaa; palauttaa mieliin, että tilintarkastustuomioistuimessa on tätä nykyä 736 työntekijää, joista 325 työskentelee tilintarkastajina (ura-alueet A ja B), näistä 275 (ura-alueet A ja B) tilintarkastusryhmissä ja 50 (ura-alue A) jäsenten kabineteissa;

                  21.

                  panee tyytyväisenä merkille, että tilintarkastustuomioistuin on toimittanut syyskuussa 2003 kertomuksen kiinteistöpolitiikastaan talousarvion valvontavaliokunnalle; toivoo saavansa tietoja tässä yhteydessä saavutetusta edistymisestä vuoden 2004 vastuuvapausmenettelyn yhteydessä;

            Muita huomioita

                  22.

                  onnittelee tilintarkastustuomioistuinta jäsenvaltioiden ja hakijamaiden tilintarkastuselinten välille (laajentumisvalmistelujen yhteydessä) rakennetusta verkostosta; pyytää tilintarkastustuomioistuinta raportoimaan parlamentin toimivaltaiselle valiokunnalle hyvissä ajoin ennen vuoden 2004 vastuuvapausmenettelyä, miten seuraavat asiat ovat edistyneet:

                              —

                              tilintarkastustuomioistuimen ja kansallisten tarkastuselinten keskinäisen työnjakojärjestelmän parantaminen, etenkin mitä tulee oikeuteen tutustua kansallisiin tarkastustietoihin,

                              —

                              tilintarkastusmenetelmien yhdenmukaistaminen yhteensopivuuden vahvistamiseksi, etenkin kansallisten tarkastuslausumien ja tilintarkastusmenetelmien suhteen, sekä

                              —

                              tarkastusten tehokkuuden parantaminen tarkastelemalla suunniteltujen tarkastusten määrää ja laatua syvällisesti;

                  23.

                  on tyytyväinen, että tilintarkastustuomioistuin on valmis toimittamaan kirjalliset vastaukset kysymyksiin ajoissa vuoden 2003 vastuuvapausmenettelyä silmällä pitäen;

                  24.

                  kehottaa tilintarkastustuomioistuinta toimittamaan vuosikertomuksesta jäljennökset talousarvion valvontavaliokunnan puheenjohtajalle ja komission vastuuvapauden esittelijälle etukäteen ja tarvittaessa luottamuksellisina; haluaa lisäksi tietää hyvissä ajoin vuoden aikana odotettavissa olevista erityiskertomuksista pystyäkseen tarkastelemaan niitä asianmukaisesti;

                  25.

                  pyytää tilintarkastustuomioistuinta arvioimaan uuden varainhoitoasetuksen vaikutusta sen hallintoon hyvissä ajoin ennen vuosien 2005 tai 2006 tarkistusta;

                  26.

                  pyytää tilintarkastustuomioistuinta sisällyttämään vuotuiseen toimintakertomukseensa tietoja kyvystään saavuttaa tuotantotavoitteet, yksikkökustannuksista, merkittävistä kehitysalueista ja muista sen toimintaan vaikuttavista tärkeistä tekijöistä; panee merkille, että tällainen toimintakertomus olisi myös erinomainen tapa julkaista tietoja tarkastuslausuman uudistamisesta ja muusta tilintarkastustuomioistuimen tarkastuslähestymistavan kehityksestä.

         (1)  EUVL L 54, 28.2.2003, s. 1.

         (2)  EUVL C 293, 30.11.2004, s. 1.

         (3)  EUVL C 294, 30.11.2004, s. 99.

         (4)  EYVL L 248, 16.9.2002, s. 1.

         (5)  EYVL L 356, 31.12.1977, s. 1.

         (6)  EUVL L 330, 4.11.2004, s. 144.


Avis juridique important

|

31990D0681

90/681/ETY: Neuvoston päätös, tehty 21 päivänä joulukuuta 1990, keskipitkän aikavälin rahoitustuen toisen erän myöntämisestä Unkarille

Virallinen lehti nro L 375 , 31/12/1990 s. 0018 - 0018 Suomenk. erityispainos Alue 11 Nide 16 s. 0182  Ruotsink. erityispainos Alue 11 Nide 16 s. 0182

NEUVOSTON PÄÄTÖS,tehty 21 päivänä joulukuuta 1990,keskipitkän aikavälin rahoitustuen toisen erän myöntämisestä Unkarille (90/681/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen(1), jonka komissio on tehnyt neuvoteltuaan raha-asiain komitean kanssa,ottaa huomioon Euroopan parlamentin lausunnon(2),sekä katsoo, ettäneuvosto on päättänyt päätöksellä 90/83/ETY(3) myöntää keskipitkän aikavälin rahoitustukea Unkarille keskipitkän aikavälin lainan muodossa, jonka enimmäismäärä on periaatteessa 870 miljoonaa ecua, enintään viideksi vuodeksi, jotta maa pystyy selviytymään talousrakenteensa muuttamiseen liittyvistä vaikeuksista,neuvosto on päätöksellä 90/83/ETY valtuuttanut komission ottamaan lainaksi Euroopan talousyhteisön puolesta 350 miljoonaa ecun suuruisen ensimmäisen erän lainasta; päätös muista eristä tehdään myöhemmässä vaiheessa,komissio olisi valtuutettava ottamaan lainaksi lainan toisena eränä 260 miljoonan ecun suuruinen määrä, japerustamissopimuksessa ei määrätä muista tämän päätöksen tekemiseen liittyvistä toimivaltuuksista kuin 235 artiklan toimivaltuuksista,ON PÄÄTTÄNYT SEURAAVAA:1 artikla Komissio valtuutetaan ottamaan lainaksi Euroopan talousyhteisön puolesta 260 miljoonan ecun suuruinen määrä ja antamaan lainanoton tulos edelleen lainaksi Unkarille neuvoston päätöksessä 90/83/ETY määrätyn keskipitkän aikavälin rahoitustuen toisena eränä.2 artikla Edellä 1 artiklassa tarkoitetut lainanotto- ja lainanantotoimet toteutetaan päätöksessä 90/83/ETY määrättyjä yksityiskohtaisia määräyksiä noudattaen.Tehty Brysselissä 21 päivänä joulukuuta 1990.Neuvoston puolestaPuheenjohtajaA. RUBERTI(1) EYVL N:o C 20, 27.1.1990, s. 9(2) EYVL N:o C 38, 19.2.1990, s. 137(3) EYVL N:o L 58, 7.3.1990, s. 7


title: 2013/223/EU: Komission päätös, annettu 24 päivänä huhtikuuta 2013 , Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 2000/745/EY muuttamisesta

text:
               22.5.2013

               FI

               Euroopan unionin virallinen lehti

               L 135/19

         KOMISSION PÄÄTÖS,
   annettu 24 päivänä huhtikuuta 2013,
   Indonesiasta, Intiasta, Korean tasavallasta, Malesiasta, Taiwanista ja Thaimaasta peräisin olevan tietynlaisen polyeteenitereftalaatin (PET) tuontia koskevien polkumyynnin ja tukien vastaisten menettelyjen yhteydessä esitettyjen sitoumusten hyväksymisestä tehdyn päätöksen 2000/745/EY muuttamisesta
   (2013/223/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’polkumyyntiä koskeva perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti käyttöön asetuksella (EY) N:o 192/2007 (2) lopullisen polkumyyntitullin tietynlaisen Intiasta, Indonesiasta, Malesiasta, Korean tasavallasta, Thaimaasta ja Taiwanista peräisin olevan polyeteenitereftalaatin, jäljempänä ’PET’, tuonnissa toimenpiteiden voimassaolon päättymistä koskevan tarkastelun sekä osittaisen välivaiheen tarkastelun perusteella. Toimenpiteet otettiin alun perin käyttöön elokuussa 2000. (3) Toimenpiteiden voimassaolon päättymistä tarkastellaan parhaillaan toisessa tarkastelussa. (4)

               (2)

               Komissio hyväksyi päätöksellä 2000/745/EY (5), jäljempänä ’päätös’, muun muassa indonesialaisen yrityksen P.T Polypet Karyapersada, jäljempänä ’Polypet’, tarjoaman hintasitoumuksen, jäljempänä ’sitoumus’. Uutta viejää koskevaan tarkasteluun liittyvien päätelmien (6) pohjalta komissio hyväksyi päätöksen 2000/745/EY muuttamisesta tehdyllä päätöksellä 2002/232/EY (7) intialaisen yrityksen Futura Polyesters Limited, jäljempänä ’Futura’, tarjoaman sitoumuksen.

         B.   SITOUMUKSESTA JOHTUVAT VELVOITTEET

               (3)

               Yksi sitoumuksesta johtuvista perustavanlaatuisista velvoitteista on neljännesvuosittainen myynnistä ilmoittaminen, jonka avulla komissio voi tehokkaasti valvoa sitoumusta. Valvontavelvoite kattaa myös tilanteen, jossa vuosineljänneksen aikana ei ole ollut lainkaan myyntiä (ns. ”myynnitön” raportti).

               (4)

               Lisäksi vientiä harjoittavien tuottajien on välittömästi ilmoitettava komissiolle yrityksen yhtiörakenteen kaikista muutoksista, joita tapahtuu sitoumuksen soveltamisaikana.

               (5)

               Sitoumusta koskevissa säännöksissä on myös vahvistettu, että yhteistyön puuttuminen näissä seikoissa katsotaan sitoumuksen rikkomiseksi. Unionin tuomioistuin (8) on hiljattaisessa tuomiossaan lisäksi vahvistanut, että raportointivelvoitteet on sitoumuksen asianmukaisen toiminnan kannalta katsottava ensisijaisiksi velvoitteiksi.

         C.   SITOUMUKSEN RIKKOMINEN

               (6)

               Yritys Polypet ei toistuvista muistutuksista huolimatta lähettänyt lainkaan myyntiraportteja vuoden 2012 kolmannelta neljännekseltä. Vastoin tekemäänsä sitoumusta Polypet ei myöskään ilmoittanut komissiolle välittömästi, että sen omaisuus oli myyty toiselle indonesialaiselle yritykselle elokuussa 2012. Mitään raporttia ei saatu vuoden 2012 viimeiseltä neljännekseltä.

               (7)

               Yritys Futura ei toistuvista muistutuksista huolimatta lähettänyt lainkaan raportteja vuoden 2012 kolmannelta ja viimeiseltä neljännekseltä.

               (8)

               Nämä puutteet raporttien ja yritysrakenteen muutosilmoitusten toimittamisessa katsotaan jatkuvaksi yhteistyön puuttumiseksi, mikä tarkoittaa sitoumusten säännösten rikkomista. Tämän perusteella kummankin sitoumuksen hyväksyntä voidaan peruuttaa.

         D.   KIRJALLISET HUOMAUTUKSET

               (9)

               Kummallekin yritykselle annettiin mahdollisuus tulla kuulluksi ja esittää kirjallisia huomautuksia. Yrityksiltä ei saatu kirjallisia huomautuksia.

         E.   PÄÄTÖKSEN 2000/745/EY MUUTTAMINEN

               (10)

               Näin ollen komissio on päätellyt polkumyyntiä koskevan perusasetuksen 8 artiklan 9 kohdan sekä sitoumuksen asiaankuuluvien lausekkeiden, jotka antavat komissiolle luvan peruuttaa sitoumuksen hyväksyntä, mukaisesti, että yritysten Polypet ja Futura tarjoamien sitoumusten hyväksyntä olisi peruutettava ja päätöstä 2000/745/EY, sellaisena kuin se on muutettuna päätöksellä 2002/232/EY, olisi muutettava. Asetuksen (EY) N:o 192/2007 1 artiklalla käyttöön otettuja lopullisia polkumyyntitulleja olisi sen vuoksi automaattisesti sovellettava yritysten Polypet ja Futura tuottaman PET:n (Polypetin Taric-lisäkoodi A193 ja Futuran Taric-lisäkoodi A184) tuontiin,

         ON HYVÄKSYNYT TÄMÄN PÄÄTÖKSEN:
   1 artikla
   Peruutetaan sitoumuksen hyväksyntä yrityksen P.T.Polypet Karyapersada, Indonesia (Taric-lisäkoodi A193) ja yrityksen Futura Polyesters Limited, Intia (Taric-lisäkoodi A184) osalta.
   2 artikla
   Korvataan päätöksen 2000/745/EY 1 artiklassa oleva taulukko seuraavasti:

                  ”Maa

                  Yritys

                  Taric-lisäkoodi

                  Intia

                  Reliance Industries Limited

                  A181

                  Intia

                  Pearl Engineering Polymers Limited

                  A182

                  Intia

                  Dhunseri Petrochem & Tea Limited

                  A585”

   3 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 24 päivänä huhtikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 22.12.2009, s. 51.

      (2)  EUVL L 59, 27.2.2007, s. 1.

      (3)  EYVL L 199, 5.8.2000, s. 48.

      (4)  EUVL C 55, 24.2.2012, s. 4.

      (5)  EYVL L 301, 30.11.2000, s. 88.

      (6)  EYVL L 78, 21.3.2002, s. 4.

      (7)  EYVL L 78, 21.3.2002, s. 12; EUVL C 116, 15.5.2003, s. 2.

      (8)  Asia C-552/10 P, http://curia.europa.eu/juris/document/document.jsf?doclang=FI&text=&pageIndex=0&part=1&mode=DOC&docid=130244&occ=first&dir=&cid=1269451


Avis juridique important

|

31994D0509

94/509/YUTP: Neuvoston päätös, tehty 25 päivänä heinäkuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta ja ydinsulkusopimuksen osapuolina olevien valtioiden vuoden 1995 konferenssista

Virallinen lehti nro L 205 , 08/08/1994 s. 0001 - 0002 Suomenk. erityispainos Alue 18 Nide 1 s. 0003  Ruotsink. erityispainos Alue 18 Nide 1 s. 0003

NEUVOSTON PÄÄTÖS,tehty 25 päivänä heinäkuuta 1994,neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta ja ydinsulkusopimuksen osapuolina olevien valtioiden vuoden 1995 konferenssista (94/509/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 ja J.11 artiklan, jaottaa huomioon Eurooppa-neuvoston 24 ja 25 päivänä kesäkuuta 1994 antamat yleiset suuntaviivat,sekä katsoo, ettäON PÄÄTTÄNYT SEURAAVAA:1 artiklaTässä päätöksessä kyseessä olevan yhteisen toiminnan tavoitteena on kansainvälisen ydinsulkujärjestelmän lujittaminen edistämällä ydinsulkusopimuksen yleismaailmallisuutta ja pidentämällä sen voimassaoloa määrittämättömäksi ajaksi ja varauksitta.2 artiklaEdellä 1 artiklassa tarkoitetun tavoitteen saavuttamiseksi Euroopan unioni:- pyrkii saamaan ne valtiot, jotka eivät vielä ole ydinsulkusopimuksen osapuolia, siihen liittymään, jos mahdollista ennen vuotta 1995, sekä tukemaan liittymisen nopeuttamiseksi niitä valtioita, jotka ovat valmiita liittymään sopimukseen,- kannustaa osallistumista edellä mainitun sopimuksen osapuolina olevien valtioiden vuoden 1995 konferenssin valmistelukomitean kahteen viimeiseen kokoukseen, jotka pidetään Genevessä ja New Yorkissa, sekä varsinaiseen konferenssiin,- osallistuu yksimielisyyden luomiseen edellä mainitun voimassaolon pidentämiseksi määrittämättömäksi ajaksi ja varauksitta.3 artiklaEdellä 2 artiklassa määritelty Euroopan unionin yhteinen toiminta sisältää:- Euroopan unionista tehdyn sopimuksen J.5 artiklan 3 kohdassa mainittujen edellytysten mukaiset puheenjohtajavaltion kolmansiin valtioihin, jotka eivät vielä ole ydinsulkusopimuksen osapuolia, kohdistuvat toimet,- Euroopan unionista tehdyn sopimuksen J.5 artiklan 3 kohdassa mainittujen edellytysten mukaiset puheenjohtajavaltion kolmansiin valtioihin, jotka eivät jaa unionin vakaumusta ydinsulkusopimuksen voimassaolon pidentämisestä määrittämättömäksi ajaksi ja varauksitta, kohdistuvat toimet,- Euroopan unionin mahdollisuuden tukea liittymistä haluavien kolmansien maiden liittymistä ydinsulkusopimukseen ja sen mukaisten velvoitteiden mukaisten tarpeellisten menettelyjen käytäntöönottoa.4 artiklaTästä päätöksestä ei aiheudu toiminnallisia kustannuksia.5 artiklaTämä päätös tulee voimaan päivänä, jona se tehdään. Se on voimassa ydinsulkusopimuksen osapuolina olevien valtioiden 12 päiväksi toukokuuta 1995 määrätyn konferenssin loppuun asti.6 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 25 päivänä heinäkuuta 1994.Neuvoston puolestaPuheenjohtajaF.-Ch. ZEITLER


title: 2012/3/EU: Euroopan parlamentin ja neuvoston päätös, annettu 13 päivänä joulukuuta 2011 , joustovälineen varojen käyttöön ottamisesta

text:
               7.1.2012

               FI

               Euroopan unionin virallinen lehti

               L 4/10

         EUROOPAN PARLAMENTIN JA NEUVOSTON PÄÄTÖS,
   annettu 13 päivänä joulukuuta 2011,
   joustovälineen varojen käyttöön ottamisesta
   (2012/3/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 27 kohdan viidennen alakohdan,
   ottavat huomioon Euroopan komission ehdotuksen,
   sekä katsovat:
   että tutkittuaan kaikki mahdollisuudet kohdentaa määrärahat uudelleen alaotsakkeen 1 a ja otsakkeen 4 sisällä budjettivallan käyttäjät sopivat, että vuoden 2012 talousarvion rahoituksen täydentämiseksi joustovälineestä otetaan käyttöön Eurooppa 2020 -strategian rahoittamista varten 50 miljoonaa euroa, joita ei voida kattaa alaotsakkeen 1 a enimmäismäärän rajoissa, ja Euroopan naapuruuspolitiikan rahoittamista varten 150 miljoonaa euroa, joita ei voida kattaa otsakkeen 4 enimmäismäärän rajoissa,
   OVAT HYVÄKSYNEET TÄMÄN PÄÄTÖKSEN:
   1 artikla
   Joustovälineestä otetaan 50 miljoonaa euroa alaotsakkeeseen 1 a sisältyvinä maksusitoumusmäärärahoina ja 150 miljoonaa euroa otsakkeeseen 4 sisältyvinä maksusitoumusmäärärahoina Euroopan unionin varainhoitovuoden 2012 yleiseen talousarvioon, jäljempänä ’vuoden 2012 talousarvio’.
   Määrä käytetään seuraavien kohteiden lisärahoitukseen:

               —

               50 miljoonaa euroa alaotsakkeeseen 1 a sisältyvää Eurooppa 2020 -strategiaa varten,

               —

               150 miljoonaa euroa otsakkeeseen 4 sisältyvää Euroopan naapuruuspolitiikkaa varten.

         2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 13 päivänä joulukuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. SZPUNAR

      (1)  EUVL C 139, 14.6.2006, s. 1.


title: Euroopan parlamentin päätös (EU, Euratom) 2016/1468, annettu 28 päivänä huhtikuuta 2016, vastuuvapauden myöntämisestä innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/130

         EUROOPAN PARLAMENTIN PÄÄTÖS (EU, EURATOM) 2016/1468,
   annettu 28 päivänä huhtikuuta 2016,
   vastuuvapauden myöntämisestä innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0199/2015) (2),

               —

               ottaa huomioon innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) lopullisen tilinpäätöksen varainhoitovuodelta 2014 (3),

               —

               ottaa huomioon komission kertomuksen varainhoitovuotta 2013 koskevien vastuuvapauspäätösten seurannasta (COM(2015) 505) sekä kertomuksen liitteinä olevat komission yksiköiden valmisteluasiakirjat (SWD(2015) 194, SWD(2015) 195),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2014 toimitetuista sisäisistä tarkastuksista (COM(2015) 441) sekä kertomuksen liitteenä olevan komission yksiköiden valmisteluasiakirjan (SWD(2015) 170),

               —

               ottaa huomioon tilintarkastustuomioistuimen kertomuksen innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) tilinpäätöksestä varainhoitovuodelta 2014 sekä viraston vastauksen (4),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (5) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä toimeenpanovirastoille (05585/2016 – C8-0040/2016),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon innovoinnin ja verkkojen toimeenpanoviraston perustamisesta ja päätöksen 2007/60/EY, sellaisena kuin se on muutettuna päätöksellä 2008/593/EY, kumoamisesta 23. joulukuuta 2013 annetun komission täytäntöönpanopäätöksen 2013/801/EU (9),

               —

               ottaa huomioon työjärjestyksen 93 artiklan ja liitteen V,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A8-0140/2016),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toteuttaa talousarviota yhteistyössä jäsenvaltioiden kanssa omalla vastuullaan sekä moitteettoman varainhoidon periaatteiden mukaisesti;

               1.

               myöntää innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) johtajalle vastuuvapauden toimeenpanoviraston talousarvion toteuttamisesta varainhoitovuonna 2014;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio ja toimeenpanovirastot, sekä 28. huhtikuuta 2016 antamassaan päätöslauselmassa tilintarkastustuomioistuimen erityiskertomuksista komissiota koskevassa varainhoitovuoden 2014 vastuuvapausmenettelyssä (10);

               3.

               kehottaa puhemiestä välittämään tämän päätöksen, päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka III – Komissio, ja näihin päätöksiin erottamattomasti kuuluvan päätöslauselman innovoinnin ja verkkojen toimeenpanoviraston (entinen Euroopan laajuisen liikenneverkon toimeenpanovirasto) johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 367, 5.11.2015, s. 10.

      (4)  EUVL C 409, 9.12.2015, s. 362.

      (5)  EUVL C 377, 13.11.2015, s. 146.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 352, 24.12.2013, s. 65.

      (10)  Hyväksytyt tekstit, P8_TA(2016)0148 (katso tämän virallisen lehden sivu 91).


title: Neuvoston päätös (EU) 2015/333, annettu 2 päivänä maaliskuuta 2015 , Euroopan talous- ja sosiaalikomitean italialaisen jäsenen nimeämisestä

text:
               3.3.2015

               FI

               Euroopan unionin virallinen lehti

               L 58/74

         NEUVOSTON PÄÄTÖS (EU) 2015/333,
   annettu 2 päivänä maaliskuuta 2015,
   Euroopan talous- ja sosiaalikomitean italialaisen jäsenen nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Italian hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto hyväksyi 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               yksi Euroopan talous- ja sosiaalikomitean jäsenen paikka on vapautunut Corrado ROSSITTOn kuoltua,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Flora GOLINI, Vicepresidente nonché Membro della Giunta esecutiva confederale della CIU (Confederazione Italiana di Unione delle professioni) Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  EUVL L 251, 25.9.2010, s. 8.


title: Neuvoston päätös (EU) 2015/372, annettu 8 päivänä lokakuuta 2014 , Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta unionin ja sen jäsenvaltioiden puolesta sekä sen väliaikaisesta soveltamisesta

text:
               7.3.2015

               FI

               Euroopan unionin virallinen lehti

               L 64/1

         NEUVOSTON PÄÄTÖS (EU) 2015/372,
   annettu 8 päivänä lokakuuta 2014,
   Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan allekirjoittamisesta unionin ja sen jäsenvaltioiden puolesta sekä sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
   ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 14 päivänä syyskuuta 2012 komission aloittamaan Euroopan unionin, sen jäsenvaltioiden ja Kroatian tasavallan puolesta neuvottelut Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen (1) muuttamisesta Kroatian tasavallan Euroopan unioniin liittymisen huomioon ottamiseksi tehdyn pöytäkirjan, jäljempänä ’pöytäkirja’, tekemiseksi.

               (2)

               Neuvottelut saatiin onnistuneesti päätökseen 12 päivänä joulukuuta 2013.

               (3)

               Pöytäkirja olisi allekirjoitettava unionin ja sen jäsenvaltioiden puolesta sillä varauksella, että sen tekeminen saatetaan myöhemmin päätökseen.

               (4)

               Pöytäkirjaa olisi sovellettava väliaikaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa unionin ja sen jäsenvaltioiden puolesta pöytäkirja Euroopan unionin ja sen jäsenvaltioiden sekä Israelin valtion hallituksen välisen Euro–Välimeri-ilmailusopimuksen muuttamisesta Kroatian tasavallan Euroopan unioniin liittymisen huomioon ottamiseksi sillä varauksella, että pöytäkirjan tekeminen saatetaan päätökseen.
   Pöytäkirjan teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin ja sen jäsenvaltioiden puolesta.
   3 artikla
   Pöytäkirjaa sovelletaan sen 3 artiklan 2 kohdan mukaisesti väliaikaisesti sen allekirjoittamisesta lukien (2) sen voimaantuloon asti.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 8 päivänä lokakuuta 2014.

            Neuvoston puolesta

            Puheenjohtaja

         M. LUPI

      (1)  Sopimuksen teksti on julkaistu virallisessa lehdessä EUVL L 208, 2.8.2013, s. 3.

      (2)  Neuvoston pääsihteeristö julkaisee päivän, josta alkaen pöytäkirjaa sovelletaan väliaikaisesti, Euroopan unionin virallisessa lehdessä.


title: 2004/563/EY, Euratom: Komission päätös, tehty 7 päivänä heinäkuuta 2004, komission työjärjestyksen muuttamisesta

text:
               27.7.2004

               FI

               Euroopan unionin virallinen lehti

               L 251/9

      KOMISSION PÄÄTÖS,
   tehty 7 päivänä heinäkuuta 2004,
   komission työjärjestyksen muuttamisesta
   (2004/563/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan sekä 41 artiklan 1 kohdan,
   ON PÄÄTTÄNYT SEURAAVAA:
   1 artikla
   Tämän päätöksen liitteenä olevat komission säännökset sähköisistä ja digitoiduista asiakirjoista otetaan komission työjärjestyksen liitteeksi.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä heinäkuuta 2004.

            Komission puolesta

         Romano PRODI

            Puheenjohtaja

      LIITE
      Sähköisiä ja digitoituja asiakirjoja koskevat komission säännökset
      Sekä katsoo seuraavaa:

                  (1)

                  Uuden tieto- ja viestintätekniikan käyttö on yleistynyt komission omassa toiminnassa sekä asiakirjojen vaihdossa komission ja ulkomaailman, erityisesti yhteisön hallintoelinten, kuten joidenkin yhteisön politiikkojen täytäntöönpanosta vastaavien elinten välillä sekä komission ja kansallisten hallintoelinten välillä. Niinpä komission asiakirjat koostuvat yhä enenevässä määrin sähköisistä ja digitoiduista asiakirjoista.

                  (2)

                  Komissio on tehostanut sisäisen toimintansa ja yksiköidensä välisten suhteiden puitteissa sellaisten tietoteknisten järjestelmien kehittämistä, jotka mahdollistavat asiakirjojen ja menettelyiden hallinnan sähköisesti, perustaen toimiaan komission uudistamista koskevaan valkoiseen kirjaan (1), jonka toimet 7, 8 ja 9 koskevat komission siirtymistä sähköiseen toimintaympäristöön (e-Commission), sekä tiedonantoon ”Towards the e-Commission: Implementation Strategy 2001–2005 (Actions 7, 8 and 9 of the Reform White Paper)” (2).

                  (3)

                  Komissio on liittänyt päätöksellä 2002/47/EY, EHTY, Euratom (3) työjärjestykseensä asiakirjahallintoa koskevia säännöksiä varmistaakseen, että komissio voi milloin tahansa tehdä selkoa asioista, joista se on vastuussa. Tiedonannossaan asiakirjahallintonsa yksinkertaistamisesta ja uudenaikaistamisesta (4) komissio asetti keskipitkän aikavälin tavoitteekseen asiakirjojen sähköisen arkistoinnin käyttöön ottamisen kaikkiin yksiköihinsä sovellettavien yhteisten sääntöjen ja menettelyjen perusteella.

                  (4)

                  Asiakirjahallinnossa on noudatettava komissiota velvoittavia turvamääräyksiä erityisesti seuraavilta osin: asiakirjojen luokittelu komission päätöksen 2001/844/EY, EHTY, Euratom) (5) mukaisesti, tietojärjestelmien suoja komission päätöksen K(95)1510 mukaisesti sekä henkilötietojen suoja Euroopan parlamentin ja neuvoston asetuksen (EY) N:o 45/2001 mukaisesti (6). Niinpä komission asiakirjat on suunniteltava siten, että niitä palvelevat tietojärjestelmät, verkot ja toimitusjärjestelmät on suojattu riittävin turvatoimin.

                  (5)

                  On annettava säännöksiä, joissa määritetään komissiota koskevat sähköisten ja digitoitujen asiakirjojen tai sähköisesti toimitettujen asiakirjojen pätevyysehdot, kun niitä ei ole muutoin vahvistettu, ja lisäksi säilyttämisehdot, joilla taataan asiakirjojen ja niihin liittyvien metatietojen eheys ja pitkäaikainen luettavuus koko niiden edellytetyn säilyttämisen ajan,

            ON PÄÄTTÄNYT SEURAAVAA:
      1 artikla
      Kohde
      Näissä säännöksissä määritetään komissiota koskevat sähköisten ja digitoitujen asiakirjojen pätevyysehdot. Niillä taataan myös kyseisten asiakirjojen ja niihin liittyvien metatietojen aitous, eheys ja pitkäaikainen luettavuus.
      2 artikla
      Soveltamisala
      Näitä säännöksiä sovelletaan komission laatimiin, vastaanottamiin ja hallussaan pitämiin sähköisiin ja digitoituihin asiakirjoihin.
      Niitä voidaan soveltaa sopimuksen perusteella muiden sellaisten elinten hallussaan pitämiin sähköisiin ja digitoituihin asiakirjoihin, jotka vastaavat tiettyjen yhteisön politiikkojen soveltamisesta, tai asiakirjoihin, joita vaihdetaan hallintoelinten välisten telematiikkaverkkojen puitteissa komission osallistuessa vaihtoon.
      3 artikla
      Määritelmät
      Näissä säännöksissä tarkoitetaan:

            1)
            ”asiakirjalla” asiakirjaa, sellaisena kuin se on määritelty Euroopan parlamentin ja neuvoston asetuksen (EY) N:o 1049/2001 (7) 3 artiklan a alakohdassa ja komission työjärjestyksen liitteenä olevien, asiakirjahallintoa koskevien säännösten, jäljempänä ”asiakirjahallintoa koskevien säännösten” 1 artiklassa;

            2)
            ”sähköisellä asiakirjalla” tietoja, jotka on syötetty tai tallennettu tietoteknisen järjestelmän tai vastaavan järjestelmän avulla mihin tahansa muotoon ja joita henkilöt voivat lukea tai esittää taikka joita voidaan lukea tai esittää tällaisessa järjestelmässä, sekä tällaisten tietojen esittämistä tai hakua tulostettuna tai muussa muodossa;

            3)
            ”asiakirjojen digitoinnilla” menettelyä, jossa paperimuodossa oleva asiakirja tai minkä tyyppinen tahansa muu perinteisessä muodossa oleva asiakirja muunnetaan sähköiseen kuvamuotoon. Digitointi koskee kaikenlaisia asiakirjoja, ja se voidaan tehdä erilaisista lähtömuodoista, kuten paperista, telekopiosta, mikrotallenteista (mikrokorteista tai mikrofilmeistä), valokuvista, video- tai äänikaseteista ja filmeistä;

            4)
            ”asiakirjan elinkaarella” asiakirjan elinkaaren vaiheita tai kausia sen vastaanottamisesta tai virallisesta laatimisesta asiakirjahallintoa koskevien säännösten 4 artiklan mukaisesti aina sen siirtämiseen komission historialliseen arkistoon ja arkistojen avaamiseen yleisölle tai tuhoamiseen mainittujen säännösten 7 artiklan mukaisesti;

            5)
            ”komission asiakirjoilla” kaikkia komission laatimia, vastaanottamia, kirjaamia, luokittelemia ja säilyttämiä asiakirjoja ja metatietoja;

            6)
            ”eheydellä” sitä, että asiakirjojen sisältämät tiedot ja niihin liittyvät metatiedot on säilytetty kokonaisuudessaan (kaikki tiedot ovat tallella) ja että ne ovat oikeita (tietoja ei ole muutettu);

            7)
            ”pitkäaikaisella luettavuudella” sitä, että henkilöt, joiden pitää pystyä saamaan ja jotka voivat saada asiakirjojen sisältämät tiedot ja niihin liittyvät metatiedot, voivat helposti lukea ne asiakirjojen koko elinkaaren ajan, eli niiden virallisesta laatimisesta tai vastaanottamisesta aina niiden siirtämiseen komission historialliseen arkistoon ja arkistojen avaamiseen yleisölle tai tuhoamiseen, johon on saatu lupa vaaditun säilyttämisajan umpeuduttua;

            8)
            ”metatiedoilla” tietoja, jotka kuvaavat asiakirjojen asiayhteyttä, sisältöä ja rakennetta sekä niiden pitkäaikaista hallintaa, sellaisina kun ne ovat vahvistettuina asiakirjahallintoa koskevien säännösten soveltamista koskevissa yksityiskohtaisissa säännöissä sekä täydennettyinä näiden säännösten soveltamista koskevissa yksityiskohtaisissa säännöissä;

            9)
            ”sähköisellä allekirjoituksella” Euroopan parlamentin ja neuvoston direktiivin 1999/93/EY (8) 2 artiklan 1 kohdan mukaista sähköistä allekirjoitusta;.

            10)
            ”kehittyneellä sähköisellä allekirjoituksella” direktiivin 1999/93/EY 2 artiklan 2 alakohdan mukaista sähköistä allekirjoitusta.
      4 artikla
      Sähköisten asiakirjojen pätevyys
      1.   Kun sovellettavissa yhteisön tai kansallisissa säännöksissä edellytetään alkuperäisen asiakirjan allekirjoittamista, täyttää komission laatima tai vastaanottama sähköinen asiakirja kyseisen vaatimuksen, jos se sisältää kehittyneen sähköisen allekirjoituksen, joka perustuu hyväksyttyyn varmenteeseen ja joka on luotu turvallisella allekirjoituksen luomismenetelmällä, tai sähköisen allekirjoituksen, joka tarjoaa vastaavat takeet allekirjoitukselle.
      2.   Kun sovellettavissa yhteisön tai kansallisissa säännöksissä edellytetään asiakirjan laatimista kirjallisena muttei edellytetä alkuperäisen allekirjoittamista, täyttää komission laatima tai vastaanottama sähköinen asiakirja kyseisen vaatimuksen, jos henkilö, jolta asiakirja on peräisin, mainitaan asianmukaisesti ja jos asiakirja on laadittu siten, että sen sisällön ja siihen liittyvien metatietojen eheys varmistetaan ja asiakirja säilytetään 7 artiklassa vahvistetuin edellytyksin.
      3.   Tämän artiklan säännöksiä sovelletaan seuraavana päivänä sen jälkeen, kun 9 artiklassa tarkoitetut soveltamista koskevat yksityiskohtaiset säännöt on annettu.
      5 artikla
      Sähköisten menettelyjen pätevyys
      1.   Jos erityisessä komission menettelyssä edellytetään valtuutetun henkilön allekirjoitusta tai tietyn henkilön hyväksyntää yhdessä tai useammassa menettelyvaiheessa, voidaan menettelyä hallinnoida tietoteknisellä järjestelmällä, kun kunkin asianosaisen henkilöys määritetään pitävästi ja yksiselitteisesti ja kun kyseisellä järjestelmällä tarjotaan takeet sisällön muuttumattomuudesta menettelyn kaikissa vaiheissa.
      2.   Kun menettelyyn osallistuu komissio ja muita elimiä ja siinä edellytetään valtuutetun henkilön allekirjoitusta tai tietyn henkilön hyväksyntää yhdessä tai useammassa menettelyvaiheessa, voidaan menettelyä hallinnoida tietoteknisellä järjestelmällä, jonka edellytykset ja tekniset takeet on vahvistettu sopimuksella.
      6 artikla
      Sähköinen toimittaminen
      1.   Komissio voi toimittaa asiakirjat sisäiselle tai ulkopuoliselle vastaanottajalle parhaiten tapauksen olosuhteisiin sopivalla viestintävälineellä.
      2.   Asiakirjat voidaan toimittaa komissiolle kaikilla viestintävälineillä, myös sähköisesti eli faksilla, sähköpostilla, sähköisellä lomakkeella ja verkkosivujen kautta.
      3.   Edellä olevaa 1 ja 2 kohtaa ei sovelleta, kun sovellettavissa yhteisön tai kansallisissa säännöksissä taikka osapuolten välisen sopimuksen perusteella edellytetään erityisten toimitusvälineiden tai muodollisuuksien käyttöä.
      7 artikla
      Säilyttäminen
      1.   Komission on säilytettävä sähköiset ja digitoidut asiakirjat koko vaaditun säilyttämisajan seuraavin ehdoin:

                  a)

                  asiakirja säilytetään muodossa, jossa se on laadittu, lähetetty tai vastaanotettu, tai muodossa, jossa asiakirjan sisällön sekä siihen liittyvien metatietojen eheys säilyy;

                  b)

                  henkilöt, joilla on oikeus saada asiakirjat ja niihin liittyvät metatiedot, pystyvät lukemaan niiden sisällön koko säilyttämisajan;

                  c)

                  kun kyseessä on sähköisesti lähetetty tai vastaanotettu asiakirja, metatiedoista on säilytettävä vähintään sen alkuperän ja käyttötarkoituksen määrittämisen mahdollistavat tiedot sekä lähettämis- ja vastaanottamispäivä ja kellonaika;

                  d)

                  kun kyseessä ovat tietoteknisten järjestelmien hallinnoimat sähköiset menettelyt, menettelyn virallisia vaiheita koskevat tiedot säilytetään siten, että kyseiset vaiheet sekä asiakirjojen laatijoiden ja menettelyyn osallistujien henkilöys voidaan määrittää.

            2.   Komissio ottaa 1 kohtaa soveltaakseen käyttöön sähköisen tallennusjärjestelmän, joka kattaa sähköisten ja digitoitujen asiakirjojen koko elinkaaren.
      Sähköisen tallentamisen tekniset edellytykset vahvistetaan 9 artiklassa tarkoitetuissa soveltamista koskevissa yksityiskohtaisissa säännöissä.
      8 artikla
      Turvallisuus
      Sähköisiä ja digitoituja asiakirjoja hallinnoidaan komissiota velvoittavia turvallisuusmääräyksiä noudattaen. Tämän vuoksi komission asiakirjoja toimittavia tietojärjestelmiä, verkkoja ja välineitä on suojattava riittävin turvatoimin, jotka koskevat asiakirjaluokitusta, tietojärjestelmien suojaamista ja henkilötietojen suojaa.
      9 artikla
      Soveltamista koskevat yksityiskohtaiset säännöt
      Näiden säännösten soveltamista koskevat yksityiskohtaiset säännöt laaditaan yhteistyössä pääosastojen ja vastaavien yksiköiden välillä, ja komission pääsihteeri vahvistaa ne yhteisymmärryksessä komissiossa tietotekniikasta vastaavan pääjohtajan kanssa.
      Niitä päivitetään säännöllisesti tieto- ja viestintätekniikan kehittymisen ja komissioon mahdollisesti kohdistuvien uusien velvoitteiden myötä.
      10 artikla
      Täytäntöönpano yksiköissä
      Kukin pääjohtaja tai toimialajohtaja ryhtyy tarvittaviin toimiin, jotta hänen vastuualueeseensa kuuluvat asiakirjat, menettelyt ja sähköiset järjestelmät vastaavat näiden säännösten ja niiden soveltamista koskevien yksityiskohtaisten sääntöjen vaatimuksia.
      11 artikla
      Säännösten täytäntöönpano
      Komission pääsihteeristö valvoo näiden säännösten täytäntöönpanoa yhteistyössä pääosastojen ja vastaavien yksiköiden kanssa ja erityisesti komissiossa tietotekniikasta vastaavan pääosaston kanssa.

         (1)  KOM(2000) 200.

         (2)  SEC (2001) 924.

         (3)  EYVL L 21, 24.1.2002, s. 23.

         (4)  K(2002) 99 lopullinen.

         (5)  EYVL L 317, 3.12.2001, s. 1.

         (6)  EYVL L 8, 12.1.2001, s. 1.

         (7)  EYVL L 145, 31.5.2001, s. 43.

         (8)  EYVL L 13, 19.1.2000, s. 12.


title: 2013/158/EU: Neuvoston päätös, annettu 7 päivänä maaliskuuta 2013 , toisen sukupolven Schengenin tietojärjestelmän (SIS II) perustamisesta, toiminnasta ja käytöstä annetun Euroopan parlamentin ja neuvoston asetuksen (EY) N:o 1987/2006 soveltamispäivän vahvistamisesta

text:
               27.3.2013

               FI

               Euroopan unionin virallinen lehti

               L 87/10

         NEUVOSTON PÄÄTÖS,
   annettu 7 päivänä maaliskuuta 2013,
   toisen sukupolven Schengenin tietojärjestelmän (SIS II) perustamisesta, toiminnasta ja käytöstä annetun Euroopan parlamentin ja neuvoston asetuksen (EY) N:o 1987/2006 soveltamispäivän vahvistamisesta
   (2013/158/EU)
   EUROOPAN UNIONIN NEUVOSTO, joka
   ottaa huomioon toisen sukupolven Schengenin tietojärjestelmän (SIS II) perustamisesta, toiminnasta ja käytöstä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1987/2006 (1) ja erityisesti sen 55 artiklan 3 kohdan,
   sekä katsoo seuraavaa:

               (1)

               Asetuksen (EY) N:o 1987/2006 55 artiklan 3 kohdassa säädetään, että kyseistä asetusta sovelletaan SIS 1+:aan osallistuviin jäsenvaltioihin päivästä, jonka SIS 1+:aan osallistuvien jäsenvaltioiden hallituksia edustavat neuvoston jäsenet yksimielisesti vahvistavat.

               (2)

               Siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) 20 päivänä joulukuuta 2012 annetun neuvoston asetuksen (EU) N:o 1273/2012 (2) 11 artiklan 3 kohdan mukaan siirtyminen SIS II:een alkaa päivänä, jonka neuvosto vahvistaa asetuksen (EY) N:o 1987/2006 55 artiklan 2 kohdan mukaisesti.

               (3)

               Asetuksen (EY) N:o 1987/2006 55 artiklan 3 kohdan a alakohdan mukaisesti komissio on hyväksynyt tarvittavat täytäntöönpanotoimenpiteet, eli Sirene-käsikirjan ja muiden toisen sukupolven Schengenin tietojärjestelmän (SIS II) täytäntöönpanotoimenpiteiden hyväksymisestä annetun komission täytäntöönpanopäätöksen 2013/115/EU (3) sekä SIS II:n keskusjärjestelmään ja viestintäinfrastruktuuriin liittyvästä turvasuunnitelmasta 4 päivänä toukokuuta 2010 annetun komission päätöksen 2010/261/EU (4).

               (4)

               Asetuksen (EY) N:o 1987/2006 55 artiklan 3 kohdan b alakohdan mukaisesti kaikki SIS 1+:aan täysin osallistuvat jäsenvaltiot ovat ilmoittaneet komissiolle, että ne ovat suorittaneet tarvittavat tekniset ja oikeudelliset järjestelyt SIS II -tietojen käsittelemiseksi ja lisätietojen vaihtamiseksi.

               (5)

               Asetuksen (EY) N:o 1987/2006 55 artiklan 3 kohdan c alakohdan mukaisesti komissio on ilmoittanut, että komission yhdessä jäsenvaltioiden kanssa suorittama SIS II:n kattava testaus on saatettu onnistuneesti päätökseen. Asiaankuuluvat neuvoston valmisteluelimet ovat 6 päivänä helmikuuta 2013 validoineet ehdotetut testitulokset ja vahvistaneet, että SIS II:n suoritustaso vastaa vähintään SIS 1+:lla saavutettua tasoa.

               (6)

               Asetuksen (EY) N:o 1987/2006 55 artiklan 3 kohdan d alakohdan mukaisesti komissio on suorittanut tarvittavat tekniset järjestelyt, jotka mahdollistavat SIS II:n keskusjärjestelmän yhdistämisen asianomaisten jäsenvaltioiden N.SIS II:een.

               (7)

               SIS 1+:aan osallistuvat jäsenvaltiot ovat asetuksen (EU) N:o 1273/2012 9 artiklan 1 ja 5 kohdan mukaisesti saattaneet toiminnalliset SIRENE-testit onnistuneesti päätökseen, ja asiaankuuluva neuvoston valmisteluelin on validoinut niiden tulokset 15 päivänä helmikuuta 2013.

               (8)

               Koska asetuksen (EY) N:o 1987/2006 55 artiklan 3 kohdassa säädetyt ehdot ovat näin ollen täyttyneet, neuvoston tehtävänä on määrätä päivä, josta alkaen SIS II:ta sovelletaan SIS 1+:aan osallistuviin jäsenvaltioihin.

               (9)

               Koska SIS II:n käyttöönoton on tapahduttava mahdollisimman aikaisin, tämän päätöksen olisi tultava voimaan päivänä, jona se julkaistaan Euroopan unionin virallisessa lehdessä.

               (10)

               Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen (5) ja jotka kuuluvat tietyistä mainitun sopimuksen yksityiskohtaisista soveltamissäännöistä tehdyn neuvoston päätöksen 1999/437/EY (6) 1 artiklan G kohdassa tarkoitettuun alaan.

               (11)

               Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (7) ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätöksen 2008/146/EY (8) 3 artiklan kanssa, tarkoitettuun alaan.

               (12)

               Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen (9) ja jotka kuuluvat päätöksen 1999/437/EY 1 artiklan G kohdassa, tarkasteltuna yhdessä neuvoston päätöksen 2011/350/EU (10) 3 artiklan kanssa, tarkoitettuun alaan.

               (13)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan. Koska tällä päätöksellä kehitetään Schengenin säännöstöä, Tanska päättää mainitun pöytäkirjan 4 artiklan mukaisesti kuuden kuukauden kuluessa siitä, kun neuvosto on hyväksynyt tämän päätöksen, saattaako se päätöksen osaksi kansallista lainsäädäntöään.

               (14)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (11) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (15)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2002/192/EY (12) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

               (16)

               Tämä päätös ei vaikuta päätöksissä 2002/192/EY ja 2000/365/EY määriteltyihin järjestelyihin, joiden mukaisesti Irlanti ja Yhdistynyt kuningaskunta osallistuvat osittain Schengenin säännöstöön.

               (17)

               Kyproksen osalta tämä päätös on vuoden 2003 liittymisasiakirjan 3 artiklan 2 kohdassa tarkoitettu Schengenin säännöstöön perustuva tai muuten siihen liittyvä säädös,

         ON HYVÄKSYNYT TÄMÄN PÄÄTÖKSEN:
   1 artikla
   Asetusta (EY) N:o 1987/2006 sovelletaan SIS 1+:aan osallistuviin jäsenvaltioihin 9 päivästä huhtikuuta 2013.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 7 päivänä maaliskuuta 2013.

            Neuvoston puolesta

            Puheenjohtaja

         A. SHATTER

      (1)  EUVL L 381, 28.12.2006, s. 4.

      (2)  EUVL L 359, 29.12.2012, s. 32.

      (3)  EUVL L 71, 14.3.2013, s. 1.

      (4)  EUVL L 112, 5.5.2010, s. 31.

      (5)  EYVL L 176, 10.7.1999, s. 36.

      (6)  EYVL L 176, 10.7.1999, s. 31.

      (7)  EUVL L 53, 27.2.2008, s. 52.

      (8)  EUVL L 53, 27.2.2008, s. 1.

      (9)  EUVL L 160, 18.6.2011, s. 21.

      (10)  EUVL L 160, 18.6.2011, s. 19.

      (11)  EYVL L 131, 1.6.2000, s. 43.

      (12)  EYVL L 64, 7.3.2002, s. 20.


title: Neuvoston päätös, annettu 19 päivänä maaliskuuta 2012 , yhteisön kasvilajikeviraston varajohtajan nimittämisestä uudeksi toimikaudeksi

text:
               21.3.2012

               FI

               Euroopan unionin virallinen lehti

               C 82/6

         NEUVOSTON PÄÄTÖS,
   annettu 19 päivänä maaliskuuta 2012,
   yhteisön kasvilajikeviraston varajohtajan nimittämisestä uudeksi toimikaudeksi
   2012/C 82/03
   EUROOPAN UNIONIN NEUVOSTO, joka
   ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 43 artiklan 3 kohdan,
   sekä katsoo seuraavaa:

               (1)

               Neuvosto nimitti 22 päivänä helmikuuta 2007 tekemällään päätöksellä (2) Carlos PEREIRA GODINHOn yhteisön kasvilajikeviraston varajohtajaksi.

               (2)

               Komission ehdotti 26 päivänä tammikuuta 2012 viraston hallintoneuvoston ja pääjohtajan antamat lausunnot saatuaan, että Carlos PEREIRA GODINHOn nimitettäisiin uudeksi toimikaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Carlos PEREIRA GODINHO yhteisön kasvilajikeviraston, jäljempänä ’virasto’, varajohtajaksi uudeksi viiden vuoden toimikaudeksi, joka alkaa 1 päivänä huhtikuuta 2012.
   2 artikla
   Viraston hallintoneuvoston puheenjohtaja oikeutetaan allekirjoittamaan työsopimus Carlos PEREIRA GODINHOn kanssa.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä maaliskuuta 2012.

            Neuvoston puolesta

            Puheenjohtaja

         M. GJERSKOV

      (1)  EYVL L 227, 1.9.1994, s. 1.

      (2)  EUVL L 78, 17.3.2007, s. 27.


title: Euroopan parlamentin päätös (EU) 2016/1504, annettu 28 päivänä huhtikuuta 2016, vastuuvapauden myöntämisestä Euroopan turvapaikka-asioiden tukiviraston talousarvion toteuttamisesta varainhoitovuonna 2014

text:
               14.9.2016

               FI

               Euroopan unionin virallinen lehti

               L 246/209

         EUROOPAN PARLAMENTIN PÄÄTÖS (EU) 2016/1504,
   annettu 28 päivänä huhtikuuta 2016,
   vastuuvapauden myöntämisestä Euroopan turvapaikka-asioiden tukiviraston talousarvion toteuttamisesta varainhoitovuonna 2014
   EUROOPAN PARLAMENTTI, joka

               —

               ottaa huomioon Euroopan turvapaikka-asioiden tukiviraston lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan turvapaikka-asioiden tukiviraston tilinpäätöksestä varainhoitovuodelta 2014 sekä tukiviraston vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä tukivirastolle (05584/2016 – C8-0092/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan turvapaikka-asioiden tukiviraston perustamisesta 19. toukokuuta 2010 annetun Euroopan parlamentin ja neuvoston asetuksen (EU) N:o 439/2010 (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A8-0133/2016),

               1.

               myöntää Euroopan turvapaikka-asioiden tukiviraston pääjohtajalle vastuuvapauden tukiviraston talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan turvapaikka-asioiden tukiviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 102.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 132, 29.5.2010, s. 11.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.